انو امانوئیل

**انو ایمانوئل** ایک امریکی نژاد بھارتی اداکارہ ہیں جو جنوبی ہندوستان کی تیلگو اور تمل فلموں میں نظر آتی ہیں ۔
انو نے فلمی کیریئر کا آغاز بطور چائلڈ آرٹسٹ 2011 میں فلم 'سوپرا سانچاری' سے کیا۔ بطور ہیروئین ان کی پہلی فلم 2016 کی ملیالم فلم *ایکشن ہیرو بیجو* تھی۔  انھوں نے *مجنوں* (2016) کے ساتھ تیلگو فلم انڈسٹری میں قدم رکھا اور دیگر تلگو فلموں میں ، *کٹو انناڈو جگراٹھا* (2017) ، 'گیتا گوؤندم' ، 'شیلجا ریڈی اللوڈو، نا پیرو سوریا نا الو انڈیا' ، *آکسیجن* اور *اگنیاتھاواسی* (2018) میں بھی کام کیا۔ ایمانوئل نے تمل فلموں میں بھی کام کیا ہے ، تمل زبان میں ان کی پہلئ فلم سسپنس تھرلر *تھپپاریواالن* (2017) تھی۔

## ابتدائی زندگی اور فلمی کیریئر
ایمانوئل 28 مارچ 1997 کو سکینگو الیانس امریکا میں پیدا ہوئیںاور انھوں نے اپنا بچپن کا بیشتر حصہ ڈلاس ، ٹیکساس میں گزارا۔انو ایک ملیالم عیسائی گھرانے سے تعلق رکھتی ہیں اور ان کا آبائی گھر کیرالا میں ہے۔ ان کے والد تھانکا چند امانوئیل ایک بہت ہی مشہور فلم پروڈیوسر ہیں۔ جس کی وجہ سے انو کو فلم سٹی میں آنے کے لیے کافی سپورٹ ملا ، انو نے ہندوستان میں اسکول جانے کی عمر میں ہی سال 2011 میں فلم *سوپنا سانچاری* سے اداکاری کی دنیا میں قدم رکھا۔ فلم کی تکمیل کے بعد ، وہ اپنے ہائی اسکول کی پڑھائی مکمل کرنے کے لیے واپس امریکا چلی گئیں۔  ہائی اسکول میں رہتے ہوئے ، انو جانتی تھی کہ وہ فنی میدان میں کچھ حاصل کرنا چاہتی ہے۔ انھوں نے اداکار نیوین پاؤلی کی فلم *ایکشن ہیرو بیجو* سے بطور مرکزی اداکارہ اپنے فلمی کیرئیر کا آغاز کیا ، جس کی ہدایتکاری آبریڈ شائن نے کی تھی۔  اس دوران انھیں *آکسیجن* میں مرکزی ہیروئین کے طور پر چُنا گیا ، اس فلم میں ان کے ساتھ اداکار گوپی چند تھے۔  اس فلم کی شوٹنگ کے دوران انھوں نے اداکار نانی ساتھ فلم *مجنوں* کو بھی سائن کیا ۔ فلم میں اپنے کردار اور اداکاری کے لیے ایمانوئیل کو کافی سراہا گیا۔ وہ جلد ہی پون کلیان اور تری وکرام کی فلم اگنیاتھاواسی کو سائن کرکے بڑے بجٹ کی فلموں کا حصہ بن گئیں۔ اس کے بعد وہ اللو ارجن کے مدمقابل ایک فلم *[[نا پیرو سوریا نا الو انڈیا]]* میں کام کیا۔ تاہم ، ان فلموں نے باکس آفس پر زیادہ اچھی کارکردگی کا مظاہرہ نہیں کیا۔

انو کو *رنگاساتھالم* جیسی متعدد فلموں میں مرکزی کردار ادا کرنے کا انتخاب کیا گیا تھا تاہم انھوں نے یہ فلم کسی وجہ سے چھوڑ دی۔ انو کو تیلگو کی بلاک بسٹر فلم *گیتا گووندم* میں بھی ٹائٹل رول ادا کرنے کے لیے منتخب کیا گیا اگرچہ دیگر دلموں کی تاریخ کے مسائل کی وجہ سے انھوں نے فلم سائن نہیں کی ، لیکن انو نے اس فلم میں ایک مختصر خصوصی کردار ادا کیا۔ انو ایمانوئیل نے بعد میں ہدایتکار ماروتھی داساری کی ناگا چیتنیا کے مدمقام فلم ، شیلجا ریڈی اللوڈو سائن کی اور ایک انا پسند لڑکی کا کردار ادا کیا۔ اداکارہ کو باکس آفس پر فلم کی کامیابی کے ساتھ انو کے کردار کے لیے بھی کافی تعریف اور حوصلہ افزائی ملی۔ آئندہ برسوں میں انو ایمانوئل اداکار دھنشکے ہدایتکاری میں بننے والی فلم اور اکنینی ناگ ارجنکے فلم میں نظر آئیں گے۔

## فلموں کی فہرست

## حوالہ جات

## بیرونی روابط

* 
* 

زمرہ:1997ء کی پیدائشیں
زمرہ:تیلگو سنیما کی اداکارائیں
زمرہ:تمل سنیما کی اداکارائیں
زمرہ:غیر موجود مقام پیدائش (بقید حیات شخصیات)
زمرہ:ٹیکساس کی اداکارائیں
زمرہ:بقید حیات شخصیات
زمرہ:اکیسویں صدی کی بھارتی اداکارائیں
زمرہ:کوٹایم کی اداکارائیں
زمرہ:بھارتی فلمی اداکارائیں
زمرہ:ملیالم فلمی اداکارائیں
زمرہ:شکاگو کی اداکارائیں
زمرہ:اکیسویں صدی کی امریکی خواتین
زمرہ:اکیسویں صدی کی امریکی اداکارائیں
زمرہ:ڈیلاس کی اداکارائیں
زمرہ:بھارتی نژاد امریکی اداکارائیں
زمرہ:امریکی فلمی اداکارائیں
زمرہ:گارلینڈ، ٹیکساس کی شخصیات
زمرہ:بھارتی نژاد امریکی شخصیات